CELEX: 32015D0249
Language: hr
Date: 2015-02-10 00:00:00
Title: Provedbena odluka Komisije (EU) 2015/249 оd 10. veljače 2015. o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača sigurnih za djecu i zabranjuje stavljanje na tržište upaljača-noviteta (priopćeno pod brojem dokumenta C(2015) 603)  Tekst značajan za EGP

17.2.2015   
            
            
               HR
            
            
               Službeni list Europske unije
            
            
               L 41/41
            
         PROVEDBENA ODLUKA KOMISIJE (EU) 2015/249
   оd 10. veljače 2015.
   o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača sigurnih za djecu i zabranjuje stavljanje na tržište upaljača-noviteta
   
      
         (priopćeno pod brojem dokumenta C(2015) 603)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 13.,
   budući da:
   
               (1)
            
            
               Odlukom Komisije 2006/502/EZ (2) od država članica zahtijeva se poduzimanje mjera kojima se osigurava stavljanje na tržište isključivo upaljača sigurnih za djecu i zabrana stavljanja na tržište upaljača-noviteta.
            
         
               (2)
            
            
               Odluka 2006/502/EZ donesena je u skladu s odredbama članka 13. Direktive 2001/95/EZ kojom se važenje Odluke ograničuje na razdoblje koje ne prelazi jednu godinu, ali se predviđa mogućnost njezina produljenja za dodatna razdoblja od najviše jedne godine.
            
         
               (3)
            
            
               Važenje Odluke 2006/502/EZ produženo je na razdoblja od po jedne godine, prvi put Odlukom Komisije 2007/231/EZ (3) do 11. svibnja 2008., drugi put Odlukom Komisije 2008/322/EZ (4) do 11. svibnja 2009., treći put Odlukom Komisije 2009/298/EZ (5) do 11. svibnja 2010., četvrti put Odlukom Komisije 2010/157/EU (6) do 11. svibnja 2011., peti put Odlukom Komisije 2011/176/EU (7) do 11. svibnja 2012., šesti put Provedbenom odlukom Komisije 2012/53/EU (8) do 11. svibnja 2013., sedmi put Provedbenom odlukom Komisije 2013/113/EU (9) do 11. svibnja 2014. i osmi put Provedbenom odlukom Komisije 2014/61/EU (10) do 11. svibnja 2015.
            
         
               (4)
            
            
               Upaljači koji nisu sigurni za djecu još se uvijek stavljaju na tržište. Njihova bi se prisutnost trebala nastaviti smanjivati aktivnostima pojačanog nadzora tržišta, koje među ostalim obuhvaćaju ciljano uzorkovanje i učinkovite mjere ograničavanja.
            
         
               (5)
            
            
               U nedostatku drugih zadovoljavajućih mjera kojima se upaljači čine sigurnima za djecu nužno je produžiti važenje Odluke 2006/502/EZ za još 12 mjeseci.
            
         
               (6)
            
            
               Stoga je Odluku 2006/502/EZ potrebno na odgovarajući način izmijeniti.
            
         
               (7)
            
            
               Mjere predviđene ovom Odlukom u skladu su s mišljenjem Odbora ustanovljenog Direktivom 2001/95/EZ,
            
         DONIJELA JE OVU ODLUKU:
   Članak 1.
   U članku 6. Odluke 2006/502/EZ stavak 2. zamjenjuje se sljedećim:
   
      „2.   Ova se Odluka primjenjuje do 11. svibnja 2016.”
   
   Članak 2.
   Države članice moraju poduzeti mjere potrebne za usklađivanje s ovom Odlukom najkasnije do 11. svibnja 2015. i te mjere objaviti. O tome moraju odmah obavijestiti Komisiju.
   Članak 3.
   Ova je Odluka upućena državama članicama.
   
      Sastavljeno u Bruxellesu 10. veljače 2015.
      
         
            Za Komisiju
         
         Věra JOUROVÁ
         
            Članica Komisije
         
      
   
   
      (1)  SL L 11, 15.1.2002., str. 4.
   
   
      (2)  SL L 198, 20.7.2006., str. 41.
   
   
      (3)  SL L 99, 14.4.2007., str. 16.
   
   
      (4)  SL L 109, 19.4.2008., str. 40.
   
   
      (5)  SL L 81, 27.3.2009., str. 23.
   
   
      (6)  SL L 67, 17.3.2010., str. 9.
   
   
      (7)  SL L 76, 22.3.2011., str. 99.
   
   
      (8)  SL L 27, 31.1.2012., str. 24.
   
   
      (9)  SL L 61, 5.3.2013., str. 11.
   
   
      (10)  SL L 38, 7.2.2014., str. 43.